**Skyttel AS** er et norsk aksjeselskap eiet av Vestland, Rogaland og Agder fylkeskommuner. Det ble stiftet 18. desember 1953 og har kontor i Bergen. Selskapets formål er virksomhet relatert til bompengetjenester, herunder AutoPASS bompenge- og fergebetaling, driftstjenester og systemløsninger.

Historie
--------

Selskapet Bro- og Tunnelselskapet AS ble stiftet i 1953, og startet innkreving av bompenger for Puddefjordsbroen og Eidsvågtunnelen i 1956. Selskapet endret navn til BT Signaal AS i 2012, og dette selskapet ble kjøpt av fylkene Sogn og Fjordane, Hordaland, Rogaland, Aust-Agder og Vest-Agder i 2017. Etter oppkjøpet ble selskapet fusjonert med Sørvest Bomvegselskap AS, som skiftet navn til Ferde AS i 2018. Den kommersielle virksomheten ble igjen i BT Signaal og fra 04.07.2018 skiftet selskapet navn til Skyttel AS. Sogn og Fjordane og Hordaland ble slått sammen til Vestland fylkeskommune og Vest-Agder og Aust-Agder til Agder fylkeskommune 1. januar 2020, som resultat av regionreformen.

I dag tilbyr selskapet produkter og tjenester for blant annet transaksjonshåndtering, sammenstilling av data og analysering av datagrunnlag.

Styret i Skyttel har foreslått at selskapets formål endres til *"virksomhet relatert til systemløsninger, driftstjenester og kundetjenester innen betalingsformidling, innfordring og rapportering innen transportsektoren. I tillegg skal selskapet kunne tilby tilleggstjenester fra andre sektorer knyttet til selskapets teknologiske løsninger."*

Selskapet legger også opp til en utvidelse av aksjekapital som Rogaland fylkeskomme inviteres til å skyte inn for å opprettholde lik eierbrøk når Sogn og Fjordane og Hordaland slås sammen til Vestland fylkeskommune og Vest-Agder og Aust-Agder slås sammen til Agder fylkeskommune 1.1.2020 som resultat av regionreformen.

Prosjekter
----------

Selskapet drifter den nasjonale AutoPASS for ferje-løsningen og AutoPASS-løsningen på fergesambandet Moss-Horten.

* AutoPASS for ferje
* Fergesambandet Horten–Moss (For Bastø Fosen)

Tidligere driftet Skyttel også flere bompengeprosjekter:

* Atlanterhavstunnelen, for bompengeselskapet Atlanterhavstunnelen AS. Bompengeinnkrevingen ble avviklet 1. juli 2020.
* Svinesundsforbindelsen, for bompengeselskapet Svinesundsforbindelsen AS. Bompengeinnkrevingen ble avviklet 15. mars 2021.
* Ryaforbindelsen, for bompengeselskapet Ryaforbindelsen AS. Prosjektet ble overført til det regionale bompengeselskapet Bompengeselskap Nord.
* Eksportvegen, for bompengeselskapet Eksportvegen AS. Prosjektet ble overført til det regionale bompengeselskapet Vegamot.

AutoPASS-utsteder
-----------------

Utdypende artikkel: SkyttelPASS

Som del av den pågående bompengereformen ble det i stortingsmelding nr. 25 (2014-2015) tydeliggjort at utstederrollen (utstedelse av brikker) skulle skilles ut fra bompengeselskapene for å etablere uavhengige utstedere. Dette medførte at bompengeselskaper med integrert utstedervirksomhet måtte skille slik virksomhet ut i egne forretningsforetak, eller avhende kundeporteføljen.

Forskrift om utstedervirksomhet for bompenger og ferjebilletter (utstederforskriften) ble vedtatt 14. desember 2018 med ikrafttredelse 1. januar 2019. Selskapene som opererte som utstedere før forskriften trådte i kraft, fikk dispensasjon fra forskriften, noe som innebar at de innen 18 måneder etter ikrafttredelsesdatoen måtte de avhende sin utstedervirksomhet.

Skyttel AS søkte om godkjenning som AutoPASS-usteder i medhold av §21 i utstederforskriften. Vegdirektoratet hadde planer om å starte testplanlegging i september 2019 med søkerne, med sikte på at de første AutoPASS-utstederne skulle kunne være klar for operativ drift tidligst i løpet av første kvartal i 2020. SkyttelPASS har fått godkjenning etter utstederforskriften § 21. SkyttelPASS er også den første norske brikken med EETS-godkjenning, etter utstederforskriften § 24.

Se også
-------

* Bompengeselskap Nord AS
* Ferde
* Fjellinjen
* Vegfinans
* Vegamot

Referanser
----------

1. 1 2  «Om Skyttel». *skyttel.no*. Besøkt 1. november 2019.
2. ↑  «Skyttel AS - Bergen - Se Regnskap, Roller og mer». *www.proff.no*. Arkivert fra originalen 1. november 2019. Besøkt 1. november 2019.
3. 1 2 3 4  «Skyttel AS - endringer i aksjekapital og vedtekter ved fylkessammenslåing i sørvest - PDF». *docplayer.me*. Besøkt 3. november 2019.
4. ↑  «Om Ferde | Info om ditt bompengeselskap i Sør og Vestlandet». *Ferde*. Besøkt 14. januar 2018.
5. ↑  «Tjenester». *skyttel.no*. Besøkt 1. november 2019.
6. ↑  Samferdselsdepartementet (1. juli 2020). «Bompengeinnkrevingen avsluttet for Atlanterhavstunnelen». *Regjeringen.no* **(norsk)**. Besøkt 8. mars 2021.
7. ↑  Samferdselsdepartementet (11. mars 2021). «Ingen markering på Svinesund 15. mars». *Regjeringen.no* **(norsk)**. Besøkt 15. mars 2021.
8. ↑  Kristiansen, Maiken Kiil (26. juni 2020). «Avvikler Ryaforbindelsen AS». *Nye Troms* **(norsk)**. Besøkt 8. mars 2021.
9. ↑  «Velkommen til E136 Tresfjordbrua | E136 Tresfjordbrua | Vegamot AS». *www.vegamot.no*. Besøkt 8. mars 2021.
10. ↑  «Forskrift om utstedervirksomhet for bompenger og ferjebilletter (utstederforskriften) - Lovdata». *lovdata.no*. Besøkt 21. april 2019.
11. ↑  «Om utstedervirksomheten - AutoPASS». *www.autopass.no*. Arkivert fra originalen 21. april 2019. Besøkt 21. april 2019.
12. ↑  Ferde (2019). «Rapport 2019- 2» (PDF). Arkivert fra originalen (PDF) 7. november 2019. Besøkt 7. november 2019.
13. ↑  Ferde. «Rapport 2020/2» (PDF): 6. Arkivert fra originalen (PDF) 16. november 2020. Besøkt 9. november 2020. «Eit femte mål med reforma er å skilja dei to rollene som bompengeselskapa har som utferdar og operatør. Ferde har eit pågåande prosjekt for å tilretteleggja for utskiljing og avhending av utferdarverksemda. Nye utferdarselskap kjem til. Vegdirektoratet har no godkjent SkyttelPASS (dotterselskap av Skyttel) etter §21 og Tollticket etter § 22 i utferdarforskrifta»
14. ↑  «Om utstedervirksomheten - AutoPASS». *www.autopass.no*. Arkivert fra originalen 20. januar 2021. Besøkt 28. februar 2021.

Eksterne lenker
---------------

* Offisielt nettsted Rediger på Wikidata